હવે મુસ્લિમ મહિલાઓ પુરૂષો વિના હજ યાત્રા પર જઇ શકશે. નવી હજ નીતિ મુજબ 45 વર્ષથી વધારે ઊંમરની ચાર કે તેથી વધારે મહિલાઓ હવે મહેરમ વિના હજ યાત્રા પર જઇ શકશે. અત્યાર સુધી મહિલાઓને હજમાં જવા માટે મહેરમની જરૂર પડતી હતી. મહેરમ એટલે એવો વ્યક્તિ જેની સાથે મહિલાના નિકાહ ના થઇ શકે. જેમ કે, પિતા, સગો ભાઇ, પુત્ર, પૌત્ર. વડાપ્રધાને પોતાની મન કી બાતમાં આ વિશે જણાવ્યું કે, જ્યારે મને જાણ થઇ કે જો કોઇ મુસ્લિમ મહિલા હજ યાત્રા પર જવા ઇચ્છે તો તે પુરૂષ સભ્ય વગર જઇ શકે નહિ ત્યારે આ ભેદભાવથી હેરાન હતો. પરંતુ હવે મહિલાઓ એકલી હજ યાત્રા પર જઇ શકશે.